Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1660

12. ÉVFOLYAM Évi óraszám: 72 óra (hetente 2 óra, lehetőleg összevontan) 1. Célok és feladatok: „Én-Te-Ő-Mi-Ti-Ők” A diákok egymással való kapcsolatára helyeződik a hangsúly, továbbá azon képességekre, készségekre, amelyek az egyén (és a csoport) társas világban való eligazodását segítik. A szociális jártasságok egyéni és csoportos vizsgálata és fejlesztése révén a diákok hatékonyabbá, kompetenssé válnak abban, hogy megteremtsék az összhangot saját maguk és környezetük között. Egyes vizsgálatok révén (pl. szociometria) a pedagógus fontos visszajelzéshez juthat a csoportot illetően. 2. Általános fejlesztési követelmények x A diákok toleranciával, elfogadással és empátiával forduljanak egymás és a tágabb szociális környezet felé. x Ismerjék az előítélet fogalmát, folyamatát és azokat a lehetőségeket, amelyek segítségével leküzdhetővé válik, illetve nem alakul ki. x Legyenek tisztában saját csoportjuk jellegzetes szerkezetével, a csoportban zajló folyamatokkal, hatékonyan tudják kezelni azokat, és ki tudják vetíteni csoporton kívüli társas életükre. x Ismerjék családi, társas, csoportbeli szerepeiket, esetleges szerepkonfliktusaikat fel tudják oldani. x Társas készségeikkel legyenek tisztában, tudatosan használják és fejlesszék azokat. 3. Folyamatterv Óraszám Téma Tartalom Tevékenység és célja Tudás- és képességterületek Fejlesztendő kulcskompetencia Megjegyzés 1-2. Visszatérés Élménybeszámolók (a nyárról) Interakciós játékok A csoportfoglalkozások légkörére való ráhangolódás, a csoporttal kapcsolatos várakozások és félelmek megbeszélése. Fontos az első találkozás alkalmával tisztázni a félév célját és témaköreit. 3-10. Az empátia Az empátia fogalma és mérése A fogalomhoz kapcsolódó vélekedések, magyarázatok összegyűjtése szabad asszociációs módszerrel. Az empátia mérése a Deutsch-Madle féle Empátia skálával Az irodalomban szereplő kérdőív tételei utáni + vagy – jelet a kitöltés során nem szabad megmutatni (ez ugyanis az értékelésnél fontos csupán). Az empatikus készség fejlesztésének gyakorlatai: x Hogyan került hozzá? x Félelem a kalapban x Kötött mondatkezdések x Képzeletbeli ajándék x Ház, fa, kutya A beleélés, az egymásra való odafigyelés állapotának gyakorlása, amely nem csupán empátiafejlesztő, hanem a társismeretben való jártasságot és a csoportkohéziót is erősíti a diákok között. Kommunikáció Mindennapi életünk Szociális és állampolgári kompetencia Anyanyelvi kommunikáció Kezdeményezőképesség és vállalkozási kompetencia Az ajánlott játékokon túl a feltüntetett irodalmakban és további játékgyűjteményekben számos empátiás készségfejlesztő gyakorlat található (kiválasztásuknál fontos szempont a csoport légköre és összetétele). 11-18. Sztereotípiák és előítélet Burkolt személyiségelméletek és sztereotípiák Az egyénben a tapasztalat hatására kialakult sztereotípiák feltárása, majd közös megbeszélése. Az előítélet kialakulása és redukciójának lehetőségei x Közös filmnézés x A téma kis csoportos, majd közös feldolgozása vitacsoport formájában A téma feldolgozásához ajánlott az „Amerikai história X” c. film, amelyet előzetesen egyeztetett szempontok alapján figyelnek meg és elemeznek a diákok kiscsoportban, majd közösen. Szabályok Tér és idő Kommunikáció Javasolt szempontok: x Az előítélet kialakulása-kialakítása x Az előítéletes személy jellemző tulajdonságai x Az előítéletes magatartás következményei x Az előítélet csökkentésétcsökkenését befolyásoló tényezők. Az előítéletes személyiség mérése Adorno-féle F-skála kitöltése Szociális és állampolgári kompetencia 19-24. Tolerancia A tolerancia fogalma és a toleráns viselkedés A tolerancia és a kapcsolódó fogalmak (empátia, elfogadás, megértés) közös megbeszélése. A toleráns viselkedés jellegzetes magatartásmintáinak összegyűjtése. Fontos visszautalni az előző évben végzett, az Önérvényesítést fejlesztő gyakorlatokra, valamint arra, hogy a valóban önérvényesítő ember odafigyel másokra. Tolerancia növelő gyakorlatok: x Mit várok tőled? Mit várhatsz tőlem? x Vádlottak padja x Egy percünk a tiéd x A feltétel nélküli elfogadás x Az aktív hallgatás gyakorlása x Az egymás viselkedésének, tulajdonságainak, értékeinek elfogadását célzó gyakorlatok, amelyek megkívánják az egymásra való odafigyelést és ezáltal fejlesztik a toleráns magatartásminták alkalmazását. 25-32. A csoport szerkezete Percípiált szociogram Az észlelt csoportszerkezet mérése azáltal, hogy a diákok egyénileg megrajzolják az osztály társas szerkezetét. Mivel az előző években felvételre és visszajelzésre kerül szociometriai vizsgálat, ezért a diákok ismerik a szociogram formáját, amennyiben nem, az alapvető felrajzolási szabályokat át kell ismételni. Hasznos információ lehet, ha a pedagógus is felrajzolja az általa észlelt csoportszerkezetet. Szociometria felvétele, értékelése, visszajelzése A valós és a percípiált szociogramok összevetése A valós csoportszerkezet feltérképezése (esetleg pszichológus részvételével). A csoport fejlődésének és jelenlegi fejlettségi szintjének meghatározása. Szociális és állampolgári kompetencia Kezdeményezőképesség és vállalkozási kompetencia Anyanyelvi kommunikáció Az előző években felvett szociometriai eredményekkel való összevetés alapja a foglalkozások csoporterősítő hatásának vizsgálatához is. Szociometriai játékok x Rejtett szociometria x Személyes kockázatok A csoporton belüli helyzet, erőviszonyok tisztázása, feltérképezése. Tér és idő 33-40. Szerepek és szerepkonfliktusok A szerep fogalma, formái A veleszületett és tanult, a tartós és ideiglenes szerepek fogalmának tisztázása, ezek összegyűjtése. Beszélgetés a szerepek hatékony, társadalmilag elfogadott és deviáns teljesítéséről. Szabályok Kommunikáció A feldolgozáshoz javasolt forma a vitacsoport, vagy a szabad asszociációs módszer. A csoporton belüli szerepek és teljesítésük: x Kis csoportos technikával x Játékos formában: Pegazus Az osztálybeli szerepek összegyűjtése kiscsoportos módszerrel, majd közös megbeszélése, valamint a szociometriai vizsgálat eredményével való összehasonlítása. Mindennapi szerepeink: szituációs vagy pszichodramatikus játékok A gyakorlatok célja a szerepek tudatosítása, szerepekhez való viszony tisztázása, feszültségoldás. A gyakorlatok során a csoporton kivüli szerepek kerüljenek előtérbe (mint pl. gyermek, testvér) Szerepkonfliktusok: x Szerepalkalmatlanság x Külső szerepkonfliktus x Belső szerepkonfliktus A szerepkonfliktusok formáinak és következményeinek tisztázása, valamint a megoldási lehetőségek megjelenítése és tudatosítása szerepjáték formájában. 41-46. Csoportnormák Az egyéni és csoportnormák játékai: x Férfiak és nők x Jutalomosztás x Hirdetés x Árverés Az egyén számára fontos és a csoportban kialakult normák feltérképezése, esetleges ütköztetése a gyakorlatok során. A felsorolt gyakorlatok legtöbbjénél a diákok előbb egyénileg, majd kiscsoportban, végül közösen hoznak döntést. Konformizmus és deviancia A csoporton belüli és a társadalmi szintű konformitás és deviancia fogalmának, szerepének és jelentőségének tisztázása. A téma feldolgozása történhet szépirodalmi mű, vagy film kapcsán (Kafka-művek). 47-50. Csoportkohézió Csoporterősítő gyakorlatok: x Új nyelv kitalálása x A helyzet kulcsai x Tabló x Térfelosztás A gyakorlatok célja, hogy közös gondolkodás és tevékenység révén erősítsék, építsék a csoportkohéziót és összetartást. A gyakorlatok jellegükből fakadóan a diákok kreativitását is fejlesztik, ezáltal megbeszélhető, hogy a kreativitás nem azonos a devianciával (hisz úgy alkotnak egyénileg valami újat, hogy az nem a csoportnorma ellen hat). 51-56. Együttműködés és versengés Versengésen alapuló játékok: x Két csapat harca x Kártyabörze x Így használják x Most mutasd meg! x Egy szóból több szó x Csacsi-pacsi A versengés, mint csoportok közötti pszichológiai jelenség bemutatása, a győztes-vesztes játszma hatásainak átélése. Kommunikáció Szabályok A játékokat minden esetben alapos megbeszélés egészítse ki. Fontos, hogy a csapattagok cserélődjenek, minden játéknál új csapatokban dolgozzanak. A mozaikosztály Az együttműködés, kooperáció előnyeinek bemutatása 57-60. A csoportjelenségek megfigyelése A csoportalakulástól a csoportdöntésig (filmelemzés) A „Tienkét dühös ember” c. film alapján előre egyeztetett szempontok alapján a filmben előforduló csoportjelenségek (alakulás, deviancia, konformizmus, szerepek, csoportdöntés) hatásainak megbeszélése Szociális és állampolgári kompetencia Kezdeményezőképesség és vállalkozási kompetencia 61-70. Kommunikációs hatékonyság fejlesztése Beszédtechnikai gyakorlatok: x Hangsúly, x Hanglejtés x Ritmus, lendület, x Kiejtés, artikuláció A verbális kifejezőkészség fejlesztése, mint a hatékony kommunikáció alapja. Kommunikáció Szabályok Szülő-földünk Anyanyelvi kommunikáció A jelölt irodalmakban számos gyakorlat megtalálható, a csoport összetételének és a diákok adott készségeinek megfelelően kell választani. x A tájszólások A meggyőző kommunikáció: Retorikai és pszichológiai alapelvek Játékok: x Ki kit győz meg x Hercegúrfi vizsgája x Hotelportás A meggyőző kommunikáció összetevőinek megbeszélése, valamint az összegyűjtött elemek készségszintű gyakorlása, fejlesztése. Szociális és állampolgári kompetencia Az összegyűjtés brainstorming technikával ajánlott. Csoporton belüli kommunikáció x Az jutott eszembe x Ismételd el más szavakkal x Hír-adó x Ismételd meg, amit mondtam A csoporton belüli hatékonyabb kommunikáció fejlesztése, a kommunikációs csatornák megismerése és alkalmazása. Mindennapi életünk Kommunikáció Kezdeményezőképesség és vállalkozói kompetencia 71-72. A félév lezárása Tapasztalatok, élmények megbeszélése „záró gyakorlatok”

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes